Publication: Magyar Közlöny
Issue: MK-2006-64 (Year: 2006, Number: 64)
Era: 2004-2010
Section: 2. melléklet a 29/2006. (V. 30.) BM rendelethez
Paragraph Index: 323

3. Az ajánlások ellenõrzéséhez kapcsolódó feladatok 3.1. Az ajánlások ellenõrzésének módjai, a rendszer mûködtetésének feltételei A jelölt- és listaajánlások a területi SZL nyilvántartás adatait elérõ valamennyi (helyi SZL rendszerrel rendelkezõ települési, okmányirodai és közigazgatási hivatalnál mûködõ) munkaállomásról ellenõrizhetõk a számítógépes névjegyzékállományra, a területi SZL-re és a választójoggal nem rendelkezõ nagykorú polgárok nyilvántartására támaszkodva. A TVI vezetõje a számítógépes jelölt- és listaajánlás ellenõrzõ rendszer munkaállomásainak helyérõl a választást megelõzõ 65. napig tájékoztatja az OVI vezetõjét. A TVI vezetõje intézkedik a rendszer mûködési feltételeinek kialakításáról és a szükséges oktatások megtartásáról. A jelölt- és listaajánlások számítógépes ellenõrzéséhez a közigazgatási hivatal vezetõje biztosítja a rendszer mûködtetéséhez szükséges feltételeket. 3.2. Az ajánlás-ellenõrzés számítógéppel támogatott folyamata A számítógépes jelöltajánlás-ellenõrzést meg kell elõzze az ajánlószelvények formai ellenõrzése. A formailag megfelelõ ajánlószelvények számítógéppel támogatott ellenõrzése során vizsgálni kell, hogy – létezik-e a nyilvántartásban az adott személyi azonosítóval rendelkezõ választópolgár; – egyeznek-e a választópolgár személyiadat- és lakcímnyilvántartásbeli adatai az ajánlószelvény adataival; – a választópolgár lakóhelye azon a településen, illetve abban a választókerületben van-e, ahol jelöltet ajánlott; – a polgár választójogosult-e; – a választópolgár nem ajánlott-e két vagy több jelöltet is, illetõleg egy jelöltet többször. Az ajánlás-ellenõrzõ rendszer az ajánlószelvényen szereplõ személyi azonosító alapján – amennyiben ezzel az azonosítóval a fenti nyilvántartások valamelyikében szerepel a személy – megjeleníti az ajánló személyi adatait a képernyõn, egyben javaslatot tesz az ajánlás elfogadására, felülvizsgálatára vagy visszautasítására. A képernyõn megjelenõ adatokat a választási iroda ellenõrzést végzõ megbízottja összehasonlítja az ajánlószelvényen szereplõ adatokkal, majd a megjelenített információk, valamint az összehasonlítás és az esetleges további ellenõrzés eredményétõl függõen tesz javaslatot az ajánlás elfogadására. A rendszer a többszörös ajánlásokat is kiszûri. Az egy jelöltre/listára vonatkozó összes ajánlószelvény feldolgozását követõen a választási iroda az ajánlószelvényeket a számítógépes ellenõrzés eredményét tartalmazó kimutatással együtt átadja a választási bizottságnak, amely ezen információ felhasználásával dönt a jelölt, illetve lista nyilvántartásba vételérõl. A bizottság döntését követõen a HVI, illetve a TVI haladéktalanul gondoskodik a jelölt/lista számítógépes nyilvántartásba vételével kapcsolatos döntés, illetve az esetleg már nyilvántartásba vett jelölés/listaállítás megsemmisítésének számítógépes rendszeren történõ átvezetésérõl.

Source: https://magyarkozlony.hu/hivatalos-lapok/e133ee2988104e1409951e9ece1d29005c80ee3b/dokumentumok/504216044d8eed5eed72fc4b6c6441984bebe782/letoltes